[{"text_idx": "#000007", "text": "\u201cFel aelod o\u2019r Deyrnas Unedig, mae Cymru wedi dewis gweithredu mewn undod a\u0302\u2019r rhai sydd angen cymorth."}, {"text_idx": "#000008", "text": "\u201cMae\u2019r newyddion heddiw yn rhywbeth y gallwn ni, yng Nghymru, fod yn falch ohono. Bydd chwarae ro\u0302l mewn cynorthwyo ag ymdrechion byd-eang yn erbyn COVID-19 yn sicrhau diogelwch i bawb. Dylid dathlu bod mewn sefyllfa lle gellir bod yn hyderus o gyflenwadau offer amddiffynnol personol at y dyfodol. Yn anffodus, mae yna lawer o bobl ledled y byd nad ydynt yn y sefyllfa honno."}, {"text_idx": "#000009", "text": "\u201cMae\u2019n siomedig felly clywed a darllen sylwadau sy\u2019n ailadrodd straeon diog a di-sail o lygredd yn erbyn ein partneriaid yn Namibia."}, {"text_idx": "#000010", "text": "\u201cMae Namibia yn un o\u2019r gwledydd lleiaf llygredig ar holl gyfandir Affrica, ac mae\u2019n llai llygredig na Groeg a phedair o wledydd eraill sy\u2019n perthyn i\u2019r UE."}, {"text_idx": "#000011", "text": "\u201cEr bod mewn sefyllfa o fod yn wlad sy\u2019n gyfrifol yn fyd-eang yn golygu y gall ein hymgais genedlaethol am gyfiawnder cymdeithasol ac amgylcheddol ddechrau gartref, nid yw\u2019n gorffen yno. Am dros flwyddyn, rydym wedi gweld tystiolaeth ddigamsyniol o gydgysylltiad ein byd, wrth i\u2019r pandemig gydio a lledaenu, gan effeithio ar bob un ohonom. Efallai bod yr argyfwng iechyd cyhoeddus yn sgil COVID-19 wedi cilio rhywfaint yma, ond nid yw drosodd nes ei fod wedi\u2019i drechu ym mhobman. Dyna pam mae\u2019n rhaid i ni barhau i weithio mewn undod gyda\u2019n partneriaid ledled y byd.\u201d"}, {"text_idx": "#000017", "text": "Gwahoddiad i dendro ar gyfer cyflenwi gwasanaethau cyfieithu i\u2019r Gymraeg"}]